Ref.: 314LVS05021600025

A la Mesa del Parlament

Laura Vílchez Sánchez, diputada del Grup Parlamentari de Ciutadans, d’acord amb el que estableixen els articles 160 i 163 del Reglament del Parlament, presenta la pregunta següent, per tal que li sigui contestada amb resposta escrita.

Interessa saber a aquesta diputada i al seu grup parlamentari:

* Quantes denúncies per abusos sexuals a menors s’han registrat a Catalunya en els darrers cinc anys, desglossat anualment?
* Quantes denúncies per abusos sexuals a menors s’han registrat a Catalunya el darrer any?
* Quantes sentències condemnatòries per abusos sexuals a menors s’han executat a Catalunya des del 2010 fins a finals del 2015, desglossat anualment?
* Quines edats comprenen els menors que han estat víctimes d’abusos sexuals objectes de denúncia el darrer any a Catalunya?
* En quants centres educatius de Catalunya s’han produït casos d’abusos sexuals a menors que posteriorment hagin estat denunciats en els darrers cinc anys, desglossat anualment?
* En quins centres educatius de Catalunya s’han produït casos d’abusos sexuals a menors en els darrers cinc anys, desglossat anualment?

Palau del Parlament, 5 de febrer de 2016

Laura Vílchez Sánchez

Diputada del GP C’s